open-index/open-wikipedia-markdown huggingface dataset:
Paine Wingate

**Paine Wingate** (14. toukokuuta 1739 Amesbury, Massachusetts – 7. maaliskuuta 1838 Stratham, New Hampshire) oli yhdysvaltalainen poliitikko.

Wingate valmistui Harvard Collegesta vuonna 1759. Hän opiskeli teologiaa ja tuli vihityksi papiksi kongregationalistiseen kirkkoon vuonna 1763. Wingate työskenteli pastorina Hampton Fallsissa, kunnes muutti vuonna 1776 Strathamiin ja aloitti työskentelyn maatalouden parissa. Hänestä tuli Siirtokuntien kongressin jäsen vuonna 1788. Wingate valittiin vuonna 1789 Yhdysvaltain senaattiin, jossa hän istui vuoteen 1793 saakka. Hän oli vuosina 1793–1795 Yhdysvaltain edustajainhuoneen jäsen. Wingate edusti Anti-Administration party -nimistä poliittista liittoumaa ja oli myös New Hampshiren edustajainhuoneen jäsen.

Wingate työskenteli tuomarina New Hampshiren ylemmässä oikeusasteessa vuosina 1798–1809. Hän jatkoi poliittisen uransa jälkeen myös työskentelyä maataloudessa.

## Lähteet
Laivakalle nuorempi

**Laivakalle nuorempi** (*Steamboat Bill, Jr.*, suomeksi myös *Laiva-Kalle nuorempi*) on vuonna 1928 valmistunut yhdysvaltalainen mykkä komediaelokuva, jonka pääosassa on Buster Keaton. Elokuvan on ohjannut Charles Reisner yhdessä Keatonin kanssa ja käsikirjoittanut Carl Harbaugh.

*Laivakalle nuorempi* oli Keatonin viimeinen itsenäinen elokuvatuotanto. Hänen kahden edellisen elokuvansa (*[[Kenraali (elokuva)|Kenraali]]* ja *[[Hyppyä, soutua, rakkautta]]*) tavoin sen taloudellinen menestys oli huono, mikä pakotti hänet siirtymään isojen elokuvastudioiden leipiin.

Elokuva sisältää Keatonin uran tunnetuimmaksi sanotun stuntin, jossa kaksikerroksisen talon seinä kaatuu Keatonin päälle mutta hän säilyy vahingoittumattomana seisomalla juuri siinä kohdassa, johon yläkerran avoin ikkuna osuu. Kohtausta kuvattaessa Keatonin päälle kaadettiin oikea seinä, ja tapansa mukaisesti hän ei käyttänyt sijaisnäyttelijää vaan asetti itsensä aitoon vaaraan. Kohtauksen toteutuksesta vastasi Keatonin tuotantosuunnittelija Fred Gabourie.

*Laivakalle nuorempi* valittiin vuonna 2016 Yhdysvaltain kongressin kirjaston ylläpitämän National Film Registryn kulttuurisesti merkittävien elokuvien listalle.

## Juoni
*Stonewall Jackson* -nimisellä siipiratasaluksella ikänsä Mississippi-jokea liikennöinyt William Canfield eli ”Steamboat Bill” on saanut kotikaupunkiinsa River Junctioniin ylivoimaisen ja häikäilemättömän kilpailijan, liikemies J. J. Kingin, jolla on suurempi laiva. Canfield pettyy kohdatessaan Bostonista opiskelemasta palanneen hintelän ja keikarimaisen poikansa Bill nuoremman, joka yrittää kömpelösti auttaa isäänsä laivalla. Bill nuorempi ja Kingin tytär Kitty rakastuvat toisiinsa molempien isien järkytykseksi. Canfield joutuu putkaan käytyään Kingin kimppuun, ja Bill nuorempi yrittää vapauttaa isänsä. Hirmumyrskyn iskiessä kaupunkiin kaikki joutuvat hengenvaaraan, mutta Bill nuorempi onnistuu sankarillisesti pelastamaan Kittyn, isänsä ja Kingin ohjaamalla *Stonewall Jacksonia* yksinään.

Elokuvan loppuhuipennukseksi kaavailtiin alkuaan suurta tulvaa, mutta se vaihdettiin hirmumyrskyyn, koska Missisippin rantoja oli hiljattain koetellut paha tulva, johon viittaamista pidettiin sopimattomana.

## Näyttelijät

## Lähteet

## Aiheesta muualla
Svilandin kappeli

**Svilandin kappeli** () on Sandnesin kunnassa Norjassa sijaitseva puinen pitkäkirkko vuodelta 1913.

## Lähteet

## Aiheesta muualla
Tunen kirkko

**Tunen kirkko** () on Sarpsborgin kunnassa Norjassa sijaitseva kivikirkko vuodelta 1910.

## Kuvia

Tune Church in Sarpsborg.jpg|Urut


## Lähteet

## Aiheesta muualla
Långshyttan

**Långshyttan** on taajama Hedemoran kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 1&nbsp;440 asukasta vuonna 2021.

## Lähteet

## Aiheesta muualla
Stefan Sundström

**Stefan Sundström** (s. 11. kesäkuuta 1960 Tukholma) on ruotsalainen laulaja-lauluntekijä ja kitaristi. Hän tuli tunnetuksi vuosina 1988–1994 toimineen Apache-yhtyeen keulahahmona. Sundströmin laulut käsittelevät arkisia aiheita ja ottavat kantaa yhteiskunnallisiin asioihin.
## Albumeja
* *Renjägarens visor* (1989)
* *En bärs med Nefertite* (1990)
* *Vitabergspredikan* (1994)
* *Fisk i en skål* (2000)
* *Sundström spelar [[Allan Edwall|Allan]]* (2002)
* *Hjärtats melodi* (2004)
* *Fabler från Bällingebro* (2006)
* *5 agar i augusti* (2010)
## Lähteet

## Aiheesta muualla
Vapaana ja villinä

**Vapaana ja villinä** (*Run Wild, Run Free* tai *The White Colt*) on Richard C. Sarafianin ohjaama brittiläinen draamaelokuva vuodelta 1969. Sen pääosia, sulkeutunutta ja puhumatonta poikaa ja läheisillä nummilla haukkoja ja hevosia hoitavaa eläköitynyttä everstiä esittävät Mark Lester ja John Mills. Everstin nuorta tytärtä näyttelee Fiona Fullerton ja pojan vanhempia Sylvia Syms ja Gordon Jackson. Käsikirjoituksen laati oman romaaninsa *The White Colt* pohjalta David Rook.

*Helsingin Sanomien* Paula Talaskivi piti elokuvaa muutamista pitkityksistä ja selittämättä jättämisistä huolimatta kiehtovana, jännittävänä ja tervehenkisenä koko perheen elokuvana. Hän kehui myös Yorkshiren nummille sijoitetun tarinan kuvausta ja näyttelijäsuorituksia. Yhdysvaltalainen Roger Ebert näki myös elokuvan turhan pitkänä ja toisteisena ja katsoi sen sopivan parhaiten yli kymmenvuotiaille, sillä sitä nuorempien on vaikea ymmärtää esimerkiksi poikahahmon puhumattomuuden syitä, jotka eivät elokuvassa kunnolla selviä aikuisellekaan. Hän antoi elokuvalle kolme tähteä neljästä.

## Lähteet
Hali

**Hali** on suomalaisen Piirpauke-yhtyeen kahdeskymmenes studioalbumi, joka julkaistiin maaliskuussa 2019. Levy julkaistiin sekä digitaalisena että CD-levynä Rockadillo Recordsin levyttämänä.

Albumi tehtiin yhtyeen 45-vuotisjuhlan kunniaksi ja se tehtiin lähes samalla kokoonpanolla kuin yhtyeen kaksi vuotta aiemmin julkaistu studioalbumi *[[Juju (albumi)|Juju]]*. Albumin tyyli poikkeaa hieman yhtyeen aiemmasta tuotannosta, sillä suurin osa levyn kappaleista on laulettu suomeksi.

## Kappaleet
Kaikkien kappaleiden sovitukset tehnyt Piirpauke.
# 
# 
# 
# 
# 
# 
# 
# 
# 
# 
Lähde:

## Tekijät
### Muusikot
#### Piirpauke
* Sakari Kukko – huilut, saksofonit, piano, kantele, viulu, laulu (1, 3–6, 9)
* Nicolas Rehn – kitarat, laulu (9)
* Eerik Siikasaari – basso, laulu (9)
* Ismaila Sané – lyömäsoittimet, laulu (2, 9)
* Rami Eskelinen – rummut, laulu (9)
Lähde:

#### Vierailijat
* Mika Mylläri – trumpetti, laulu (9)
* Meissa Niang – laulu (1, 2, 9)
* Sheila Surban – laulu (2, 7, 8, 10)
* Paolo Kukko – laulu (3)
Lähde:

#### ”Diipit levelit” -kuoro
* Rebekka Ilmivalta, Amanda Mylläri, Mika Mylläri ja Meissa Niang (2)
* Amanda Mylläri, Eerikaa Ilmivalta, Rebekka Ilmivalta ja Della McCloud (3)
* Elli McCloud, Della McCloud, Rebekka Ilmivalta, Eerikaa Ilmivalta, Amanda Mylläri, Mika Mylläri, Alf Mylläri ja Sakari Kukko (6)
Lähde:

### Tuotanto
* Sakari Kukko – tuottaja
* Mika Mylläri – äänitys (Villa Vikan), miksaus (AMP Studios)
* Minerva Pappi – masterointi (Waudio)
* Teemu Saukkonen – kannen maalaus (Valon tuoja (The Illuminator), 2017)
* Jouko Järvinen – valokuva maalauksesta
* Paolo Kukko – sisäkannen maalaus
* Japa Mattila – kuvitus
Lähde:

## Lähteet
Pertti Helin

**Pertti Onni Helin** (s. 28. helmikuuta 1941 Kuopio) on suomalainen yleisurheiluvalmentaja ja liikunnanopettaja koulutukseltaan voimistelunopettaja, liikuntatieteiden maisteri ja filosofian tohtori. Vuonna 2001 hänelle myönnettiin kouluneuvoksen arvo.

Valmistuttuaan ylioppilaaksi Pertti Helin pääsi jatkamaan opintojaan Helsingin yliopiston voimistelulaitokselle vuonna 1963.
Piikkiön pappila

**Piikkiön pappila** (ruots. *Pikis prästgård*) on historiallinen pappila entisessä Piikkiön kunnassa Kaarinan kaupungissa Varsinais-Suomessa. Pappila sijaitsee lähellä Piikkiön kirkkoa, ja sen omistaa Turun ja Kaarinan seurakuntayhtymä. Nykyisin Piikkiön pappila toimii juhla- ja kokoontumistilana.

## Historia
Piikkiön pappilan nykyinen päärakennus valmistui vuonna 1779 Piikkiön seurakunnan kirkkoherran virka-asunnoksi. Pappilaa on myöhemmin remontoitu vuosina 1868 sekä 1918. 1750-luvulla ruotsalainen puutarha-alan uranuurtaja Pehr Kalm perusti puutarhan Piikkiön pappilan yhteyteen. Pappila on todennäköisesti sijainnut samalla paikalla jo keskiajalta lähtien.

## Lähteet
Europium(II)sulfaatti

**Europium(II)sulfaatti** (EuSO4) on europium- ja sulfaatti-ionien muodostama ioniyhdiste, jossa europium esiintyy hapetusasteella +II.

## Valmistus
Europium(II)sulfaattia on perinteisesti valmistettu europium(III)yhdisteistä, kuten pelkistämällä sitä europium(III)sulfaatista (Eu2(SO4)3) 500°C:n lämpötilassa tai valmistamalla sitä europium(III)kloridin (EuCl3) ja rikkihapon välisellä reaktiolla ilmalta suojattuna sinkkiastiassa. Näissä menetelmissä ongelmana on usein lopputuotteen heikko puhtaus ja valmistusprosessin pitkä kestoaika. Pelkistysreaktiossa pienikin heitto lämpötilassa johtaa siihen, että reaktiossa syntyy europium(II)sulfaatin sijaan europiumoksosulfidia (Eu2O2S). Europium(III)yhdisteiden sijaan lähtöaineina olisi hyödyllisempää käyttää europium(II)yhdisteitä, kuten europiummonosulfidia (EuS), joissa europium on jo valmiiksi oikealla hapetusluvulla. Europiummonosulfidista voidaan valmistaa europium(II)sulfaattia joko suoraan rikkihapon avulla tai liuottamalla europiummonosulfidia ensin suolahappoon ja lisäämällä sitten rikkihappoa. Suora reaktio europiummonosulfidin ja rikkihapon välillä on melko hidas, vaikka sitä voikin kiihdyttää hieman poistamalla reaktiossa sivutuotteena syntyvää rikkivetyä.

## Lähteet
Vladimir Škljarov

**Vladimir Škljarov** (; 9. helmikuuta 1985 Leningrad, Neuvostoliitto – 16. marraskuuta 2024 Pietari, Venäjä) oli venäläinen balettitanssija.

Škljarov pääsi vuonna 1995 Vaganovan balettiakatemiaan ja liittyi vuonna 2003 Mariinski-teatterin seurueeseen. Vuodesta 2011 hän oli Mariinski-teatterin ensitanssija. Vuosina 2014 ja 2015 Škljarov esiintyi vierailevana tanssijana American Ballet Theatressa. Hän liittyi vuonna 2016 vaimonsa, balettitanssija Marija Širinkinan kanssa Bayerisches Staatsballettiin Münchenissä mutta jatkoi myös esiintymisiä Mariinski-teatterissa. Škljarov tanssi lisäksi muun muassa Metropolitan-oopperassa, Royal Opera Housessa ja John F. Kennedy Center for the Performing Artsissa. Hänellä oli rooleja muun muassa baleteissa *[[Joutsenlampi]]*, *[[La Sylphide]]* ja *Ballet 101* (Eric Gauthier).

Škljarov sai Venäjän kunniataiteilijan arvonimen vuonna 2020. Vuonna 2022 hän kertoi Facebookissa olevansa Ukrainan sotaa vastaan. Škljarov kuoli pudottuaan rakennuksen viidennestä kerroksesta. Hän oli ennen kuolemaansa syönyt kipulääkkeitä odottaessaan vaativaa selkärankaleikkausta, jonka olisi ollut määrä toteutua 18. marraskuuta 2024. Hänellä oli kaksi lasta.

Mariinski-teatterin tiedotteessa ei puhuta kuoleman syystä, mutta tiettävästi ainakin Ria Novosti sanoo syyksi onnettomuuden, Fontanka mainitsee korkealta putoamisen. *[[Helsingin Sanomat|Helsingin Sanomissa]]* viitataan siihen, että useita Venäjän hallinnon vastustajia on viime vuosina kuollut epäilyttävissä olosuhteissa.

## Lähteet
Owen Pickering

**Owen Pickering** (s. 27. tammikuuta 2004 St. Adolphe, Manitoba, Kanada) on kanadalainen jääkiekkoilija.Hänen pelipaikkansa on puolustaja ja hän laukoo vasemmalta. Pickering edustaa NHL-joukkue Pittsburgh Penguinsia.

Ennen NHL-uraansa Pickering pelasi WHL-juniorisarjassa Swift Current Broncosin joukkueessa. Pittsburgh Penguins varasi hänet ensimmäisellä kierroksella 21. varausvuorolla .Pickering on pelannut yhden NHL:n runkosarjan ottelun. Tässä ottelussa hän syötti yhden maalin. Tilastot päivitetty 17. marraskuuta 2024.

## Lähteet
Yrjö Jauhiainen

**Yrjö Eemil Jauhiainen** (10. syyskuuta 1893 Kuopio – 9. joulukuuta 1951 Seinäjoki) oli suomalainen pappi ja päätoimittaja. 

## Henkilöhistoria
Jauhiaisen vanhemmat olivat tuomiorovasti Karl Ruben Jauhiainen ja Hedvig Helene Boije. Hänen puolisonsa vuodesta 1916 oli Siiri Maria Nikander. Maanviljelysneuvos Paavo Jauhiainen oli heidän poikansa. Yrjö Jauhiainen tuli ylioppilaaksi 1912 ja vihittiin papiksi 1916. Hän oli merimiespappi San Franciscossa 1919–1925, Ohion Ashtabula-Harborin suomalaisen siirtolaisseurakunnan pastori 1925–1929 ja Suomen Merimieslähetysseuran sihteeri ja lähetysjohtaja 1929–1944. Kauhavan kirkkoherra Jauhiainen oli 1944–1951. Hän oli myös *Merimiehen ystävän* päätoimittaja 1929–1944. 

## Julkaisuja
* *Olenko minä veljeni vartija?*, Helsinki: Suomen Merimieslähetysseura, 1930 (19 s.)
* *Lohdutuksen sana*, Helsinki: Suomen Merimieslähetysseura, 1942 (48 s.), myös ruots.
* *Ihmeellinen armo*, Helsinki: Suomen Merimieslähetysseura, 1944 (126 s.), myös ruots.

## Lähteet
Riina Nevalainen

**Riina Nevalainen** (s. 12. syyskuuta 1980 Helsinki) on suomalainen toimittaja.

Nevalainen on oppiarvoltaan filosofian maisteri. Hän toimi *[[Aamulehti|Aamulehden]]* uutispäällikkönä ja sai vuonna 2020 Suuren journalistipalkinnon “Vuoden journalistisena pomona”. Hänestä tuli vuonna 2023 *[[Kauppalehti|Kauppalehden]]* vastaava päätoimittaja. Nevalainen on ensimmäinen *Kauppalehden* päätoimittajaksi nimitetty nainen. Myös hänen äitinsä Merja Perttula on toimittaja.

## Lähteet
Doug Collins

**Doug Collins** -nimisiä henkilöitä ovat:

* Doug Collins (s. 1951), yhdysvaltalainen koripalloilija ja valmentaja
* Doug Collins (s. 1966), yhdysvaltalainen baptistipappi, juristi, poliitikko ja ministeri.
Ixelles

**Ixelles** on yksi Brysselin pääkaupunkialueen yhdeksästätoista kunnasta. Ixellesissä asui vuoden 2024 alussa yli 89&nbsp;000 asukasta. Osa Brysselin vapaan yliopiston uudemmista rakennuksista sijaitsee kaupungin kaakkoisosassa lähellä Bas-Ixellesin järviä. Ixellesissä sijaitsee myös Euroopan parlamentti ja monien monikansallisten yritysten toimistot, jotka ovat tuoneet kuntaan runsaasti pääomaa ja vaurautta.

## Lähteet
Victoria Kjær Theilvig

**Maria Victoria Kjær Theilvig** (s. 13. marraskuuta 2003 Kööpenhamina) on tanskalainen malli ja kauneuskuningatar. Hän voitti Miss Universum 2024 -tittelin.

Theilvig on entinen ammattilaistanssija, yrittäjä ja tuleva juristi. Hän on ensimmäinen tanskalainen Miss Universum -tittelin voittanut nainen.

## Lähteet

## Aiheesta muualla
*
Uskonto Rovaniemellä

Tämä artikkeli käsittelee **[[Rovaniemi|Rovaniemen]] uskontoa ja uskonnollisia yhteisöjä**. Rovaniemen kaupungissa 69,1 prosenttia asukkaista kuuluu Suomen evankelis-luterilaiseen kirkkoon, kun koko maassa vastaava luku on 63,6 prosenttia (2023). Muihin uskontokuntiin kuuluu 1,6 prosenttia väestöstä ja uskontokuntiin kuulumattomia on 29,3 prosenttia väestöstä. 

## Historia
Rovaniemen seurakunta on toiminut viimeistään vuodesta 1632 Kemin alaisena kappelina. Kirkko ryöstettiin vuonna 1742. Rovaniemi erotettiin itsenäiseksi seurakunnaksi vuonna 1785. Rovaniemestä liitettiin osia vuonna 1899 perustettuun Ranuan emäseurakuntaan ja vuonna 1908 perustettuun Posion emäseurakuntaan.

### Toisen maailmansodan jälkeen
Rovaniemen seurakunta toimi jakamattomana maa- ja kaupunkiseurakuntana, kunnes se vuonna 1982 jaettiin seitsemään seurakuntapiiriin, joilla kullakin oli omat johtokuntansa, pappinsa ja työntekijänsä. Seurakunta palkkasi vuodesta 1953 lähtien päätoimisen pyhäkoulusihteerin ja vuodesta 1979 lähtien opiskelijapastorin. Seurakunnalla on ollut saarnahuoneita 1960-luvulta lähtien Ylikylän Martinkankalla, Meltauksessa, Sinetässä, Jouttikerossa, Auttissa ja Muurolan Linnasaaressa, 1970-luvulta lähtien Saarenkylällä ja Maijasessa sekä 1980-luvulta lähtien Ounasrinteellä ja Korkalovaarassa.

## Protestantismi
### Luterilaisuus
#### Evankelis-luterilainen kirkko
Rovaniemellä toimii yksi evankelis-luterilainen seurakunta, Rovaniemen seurakunta, jonka toiminta kattaa koko Rovaniemen alueen. Rovaniemen seurakunta kuuluu Oulun hiippakunnan alaiseen Rovaniemi-Koillismaan rovastikuntaan.

Muista herätysliikkeistä Rovaniemellä toimii Herättäjä-Yhdistys, jonka paikallisosasto on Rovaniemen paikallisosasto, sekä Pohjois-Suomen Kansanlähetys, joka toimii Rovaniemellä seurakunnan tiloissa. Vuonna 2011 seurakunnassa oli 390 jäsentä.

## Ortodoksinen kirkko
Konstantinopolin patriarkaattiin kuuluvan Suomen ortodoksisen kirkon alaisuudessa Rovaniemellä toimii Lapin ortodoksinen kappeliseurakunta, jonka emäseurakunta on Oulussa keskuspaikkaansa pitävä Pohjois-Suomen ortodoksinen seurakunta. Ortodoksisella seurakunnalla on Rovaniemellä Apostoli Andreaksen kirkko.

## Mormonit
Myöhempien aikojen pyhien Jeesuksen Kristuksen kirkon Rovaniemen seurakuntakeskus sijaitsee Rovaniemen keskustassa Rovakadulla. Rovaniemellä toimiva vaarnaseurakunta on nimeltään Rovaniemen lähetysseurakunta. Seurakunta kuuluu Jyväskylän vaarnan alaisuuteen.

## Kulttuuri
### Tapahtumat
Rovaniemellä on järjestetty useita kristillisiä suurtapahtumia. Herätysliikkeiden tapahtumista Rovaniemi on isännöinyt vanhoillislestadiolaisten valtakunnallisia Suviseuroja kahdeksan kertaa vuosina 1912, 1925, 1931, 1936, 1951, 1965, 1979 ja 1997. Rauhansanalaisten Suvijuhlat on järjestetty Rovaniemellä kolme kertaa vuosina 1989, 1998 ja 2008.

## Ei-kristilliset yhdyskunnat
### Islamilaiset yhdyskunnat
Rovaniemellä toimii vuonna 2014 rekisteröity Rovaniemen Islamilainen yhdyskunta.

## Katso myös
* Uskonto Lapissa

## Lähteet
Douglasin piirikunta (Nebraska)

**Douglasin piirikunta** () on Yhdysvaltojen Nebraskan osavaltiossa sijaitseva piirikunta. Sen väkiluku oli 584&nbsp;526 vuonna 2020. Piirikunnan hallintokeskus ja suurin kaupunki on Omaha, joka on myös osavaltion suurin kaupunki. Piirikunta on perustettu vuonna 1854.

## Väestö
Vuoden 2020 väestönlaskennassa Douglasin piirikunnan asukasluku oli 584&nbsp;526. Arvion mukaan asukkaista valkoisia on 79,2&nbsp;%, mustia 11,6&nbsp;%, aasialaisia 4,6&nbsp;%, alkuperäisasukkaita 1,4&nbsp;% ja Tyynenmeren alkuperäisasukkaita 0,1&nbsp;%. Asukkaista 3,2&nbsp;% kuuluu kahteen tai useampaan rotuun. 15,3&nbsp;% asukkaista puhuu kotonaan jotain muuta kieltä kuin englantia ja 10,0&nbsp;% asukkaista on syntynyt ulkomailla.

## Lähteet

## Aiheesta muualla
Madisonin piirikunta (Alabama)

**Madisonin piirikunta** () on Yhdysvaltojen Alabaman osavaltiossa sijaitseva piirikunta. Sen väkiluku oli 388&nbsp;153 vuonna 2020. Piirikunnan hallintokeskus ja suurin kaupunki on Huntsville, joka on myös osavaltion suurin kaupunki. Piirikunta on perustettu vuonna 1808. Piirikunta on nimetty Yhdysvaltain 4. presidentin James Madisonin mukaan.

## Väestö
Vuoden 2020 väestönlaskennassa Madisonin piirikunnan asukasluku oli 388&nbsp;153. Arvion mukaan asukkaista valkoisia on 68,2&nbsp;%, mustia 25,2&nbsp;%, aasialaisia 2,7&nbsp;%, alkuperäisasukkaita 0,8&nbsp;% ja Tyynenmeren alkuperäisasukkaita 0,1&nbsp;%. Asukkaista 3,0&nbsp;% kuuluu kahteen tai useampaan rotuun. 6,9&nbsp;% asukkaista puhuu kotonaan jotain muuta kieltä kuin englantia ja 5,5&nbsp;% asukkaista on syntynyt ulkomailla.

## Lähteet

## Aiheesta muualla
Scalawag

**Scalawag** on näyttelijä Kirk Douglasin ohjaama ja tähdittämä seikkailuelokuva vuodelta 1973. Jugoslaviassa kuvatun elokuvan muissa pääosissa ovat nuori Mark Lester sekä Neville Brand, George Eastman, Don Stroud, Lesley-Anne Down ja Danny DeVito.

*Scalawag* oli Douglasin ensimmäinen työ ohjaajana, ja sen tuottajana toimi hänen vaimonsa Anne Douglas. Tämän jälkeen Douglas ohjasi vain elokuvan *[[Kova sakki]]* (Posse, 1975) kaksi vuotta myöhemmin. Kumpikaan elokuva ei menestynyt kummemmin. *Scalawagia* ei ole esitetty Suomessa.

## Juoni
Elokuva on eräänlainen kuivalle maalle sijoitettu, myös lännenfilmin aineksia sisältävä mukaelma Robert Louis Stevensonin *[[Aarresaari]]*-tarinasta. 1840-luvun kultakuumeen kiihdyttämällä Kalifornian niemimaalla puujalkainen merirosvo Peg (Douglas) mellastaa rosvojoukkoineen. Eri vaiheiden jälkeen Pegin joukkio lyöttäytyy yhteen latinomies Don Aragonin (Eastman) ja tämän vaimon (Down) ja nuoren pojan (Lester) kanssa kultaa löytääkseen. Saaren sijasta aarre on kätketty luoksepääsemättömään kanjoniin, ja aarrekartan sijasta tarkan sijainnin tietää vain puhuva papukaija (äänenä Mel Blanc).

## Vastaanotto
Perhe-elokuvaksi tarkoitettua *Scalawagia* on moitittu sekavuudesta ja kömpelyydestä niin käsikirjoituksen, ohjauksen, kuvauksen kuin leikkauksenkin osalta. Erään kriitikon mukaan tarina epäonnistuu juuri niissä asioissa, joilla se yrittää erottua selvänä esikuvana olleesta *Aarresaaresta*.

## Lähteet
Nukkavaahtera

**Nukkavaahtera** (*Acer velutinum*) on vaahteroiden (*Acer*) sukuun kuuluva kasvilaji.

Nukkavaahtera on enimmillään noin 40 metriä korkeaksi kasvava puu, jonka rungon halkaisija voi kasvaa noin puoleentoista metriin. Rungon kuoren väri vaihtelee vaaleanharmaasta kuparinväriseen. Lehdet ovat pitkäruotisia ja lehtilapa on liuskoittunut. Lehtien liuskat ovat isoja, kolmiomaisia, teräväkärkisiä ja hammaslaitaisia. Kukat ovat kellertäviä ja sijaitsevat pystyissä huiskilokukinnoissa. Siemenet ovat lenninsiivellisiä ja täysikasvuinen puu tuottaa suuren määrän siemeniä joka vuosi.

Nukkavaahtera kasvaa luonnonvaraisena Azerbaidžanissa, Georgiassa ja Iranissa alle 600 metrin korkeudessa sijaitsevissa sekametsissä.

## Lähteet

## Aiheesta muualla
* Trees and Shrubs Online: ''Acer velutinum''
Kanawhan piirikunta

**Kanawhan piirikunta** () on Yhdysvaltojen Länsi-Virginian osavaltiossa sijaitseva piirikunta. Sen väkiluku oli 180&nbsp;745 vuonna 2020. Piirikunnan hallintokeskus ja suurin kaupunki on Charleston, joka on myös osavaltion suurin kaupunki. Piirikunta on perustettu vuonna 1789.

## Väestö
Vuoden 2020 väestönlaskennassa Kanawhan piirikunnan asukasluku oli 180&nbsp;745. Arvion mukaan asukkaista valkoisia on 88,4&nbsp;%, mustia 7,4&nbsp;%, aasialaisia 1,1&nbsp;% ja alkuperäisasukkaita 0,2&nbsp;%. Asukkaista 2,8&nbsp;% kuuluu kahteen tai useampaan rotuun. 2,4&nbsp;% asukkaista puhuu kotonaan jotain muuta kieltä kuin englantia ja 1,9&nbsp;% asukkaista on syntynyt ulkomailla.

## Lähteet

## Aiheesta muualla
Ensihoitolääketiede

**Ensihoitolääketiede** on lääketieteen erikoisala,  joka keskittyy äkillisesti sairastuneen tai vammautuneen potilaan hoitoon sairaalan ulkopuolella.  Ydinasioita ovat potilaan peruselintoimintojen tukeminen ja lisävammautumisen ehkäiseminen. Päätoimisia ensihoitolääkäreitä työskentelee pääsääntöisesti Pohjoismaissa ja Euroopassa. Esimerkiksi Yhdysvalloissa sairaalan ulkopuolisessa ensihoidossa toimii ainoastaan ensihoitajia. Useissa maissa ensihoitolääkärin rooli keskittyy vain vammapotilaiden hoitamiseen. Australiassa ensihoitolääkäreillä on taas erityinen rooli pitkien hoitolaitosten välisissä potilassiirroissa.

Akuuttilääketiessä taas diagnostisoidaan ja annetaan kiireellistä hoitoa akuuteissa sairauksisa ja vammoissa kaikenikäisille potilaille päivystyspolikinikoilla sekä vastaan päivystyksen yhteydessä toimivan valvonta-/tarkkailuosaston toiminnasta.              

## Ensihoitolääketieteen koulutus Suomessa
Ensihoitolääketieteen koulutukseen voi hakeutua Suomessa kun on suorittanut erikoislääkäritutkinnon. Ensihoitolääketieteen yliopistollinen lisäkoulutusohjelma perustettiin Suomessa vuonna 2015. Tämä korvasi aiemman Lääkäriliiton myöntämän ensihoidon erityispätevyysohjelman. Viimeiset erityispätevyydet myönnettiin vuoden 2015 lopussa. Koulutus alkoi ensin Helsingin ja Kuopion yliopistoissa, seuraavaksi Turun ja lopuksi Tampereen ja Oulun yliopistoissa. Koulutus oli suunnattu anestesiologian, anestesiologian ja tehohoidon sekä akuuttilääketieteen erikoislääkäreille. Ensimmäinen teoriaosuus järjestettiin Helsingin yliopistossa maraskuussa 2015 ja ensimmäinen valtakunnallinen koe helmikussa 2017. Tavoiteena on tuottaa tarvittava osaaminen ensihoitolääkärin tehtävään. Pääpaino on päivystävän ensihoitolääkärin osaamistarpeissa, mutta mukana ovat myös ensihoidon vastuulääkärin tehtävät.  Käytännön palvelu toteutetaan lääkäriyksiköissä ja sen kesto on vähintään kaksi vuotta. Käytännön palvelusta vähintään vuosi tulee suorittaa yliopistosairaalan ensihoidon yksikössä. Koulutkseen osallistuvalle nimetään ohjaaja, joka vastaa ohjauksen, oppimisprosessin seurannan ja osaamisen arvioinnin toteutumisesta koulutuksen vastuuhenkilön tuella. Opiskelijalle laaditaan henkilökohtainen opintosuunnitelma. Teoriaosuuden muodostaa viisi kaksipäiväist moduulia, joista yhden voi korvata SSAI:n Critical Emergency Medicine -koulutuksen suorituksella. Koulutusohjelma on yhtenäistänyt ensihoitolääkäreiden osaamista ja käytänteitä. Koulutusohjelmaan valittujen on sitouduttava suorittamaan kaikki palvelut ja teoriakoulutukset opintosuunnitelman mukaisesti.  

## Lähteet
300 Krh/42

**300 Krh/42** oli koeasteelle jäänyt Tampellan 300mm kranaatinheitin.

Asetta alettiin suunnitella talvisodan jälkeen tarkoituksena kehittää linnoitettujen asemien tuhoamiseen soveltuva järeä kranaatinheitin. Tykistökenraali V.P. Nenonen kutsui heitintä "köyhän kansan Stukaksi". Koeammunnat päästiin aloittamaan kesällä 1942, vaikka konstruktio oli vielä keskeneräinen. Mm. etutukia ei ollut lainkaan ja aseen putki oli ammunnoissa tuettuna taljoilla hirsipukkiin.

Mm. lavetin suunnittelussa ilmenneiden hankaluuksien ja viivästysten vuoksi ei ase ehtinyt sarjatuotantoon ennen sodan loppua ja tilaus peruttiin rauhan tultua.

300 Krh:n prototyyppi lojui varastossa 50-luvun alkuun asti, jolloin järeää kranaatinheitintä alettiin jälleen suunnitella. Lopulta 300 Krh:n pohjalta kehitettiin 160 Krh/58C, jota myytiin mm. Israeliin ja siellä siitä jatkokehitettiin suomalaiseen heittimeen pohjautuva 160mm Soltam M-66 heitin.

## Lähteet

* Toivonen, Vesa: Tampellasta Patriaan, 70 vuotta suomalaista raskasta aseenvalmistusta. Apali, 2003.
Velma Middleton

**Velma Middleton** (1. syyskuuta 1915 tai 1917 St. Louis, Missouri – 10. helmikuuta 1961 Freetown, Sierra Leone) oli yhdysvaltalainen jazzlaulaja.

Middleton kertoi syntyneensä 1. syyskuuta 1917, mutta virallisissa asiakirjoissa on esiintynyt syntymävuosi 1915. Hän työskenteli alun perin tanssijana. Middleton esiintyi Louis Armstrongin kanssa ensimmäisen kerran vuonna 1936 ja liittyi tämän big bandiin vuonna 1942. Suurimman osan urastaan hän loikin yhteistyössä Armstrongin kanssa. Armstrongin hajotettua big bandinsa vuonna 1947 Middleton liittyi tämän All-Stars-kokoonpanoon. Middleton teki yhteistyötä myös Erskine Hawkinsin, Jimmie Luncefordin, Bill Robinsonin ja Connie McLeanin kanssa. Hän meni naimisiin pianisti Avery Parrishin kanssa. 

Middleton teki levytyksiä Dootone-levymerkille. Hän sairastui ollessaan kiertueella Sierra Leonessa ja kuoli paikallisessa sairaalassa.

## Lähteet
Richard C. Sarafian

**Richard Caspar Sarafian** (28. huhtikuuta 1930 New York, New York – 18. syyskuuta 2013 Santa Monica, Kalifornia) oli yhdysvaltalainen elokuvaohjaaja ja näyttelijä, jonka ohjauksia ovat muun muassa perhetarina *[[Vapaana ja villinä]]* (Run Wild, Run Free, 1969) ja eksistentiaaliseksi sanottu road movie *[[Nasta laudassa]]* (Vanishing Point, 1971). Hän ohjasi 1960-luvulla televisiolle, muun muassa jaksoja sarjoihin *[[Maverick (televisiosarja)|Maverick]], [[Bonanza]], [[batman – Lepakkomies (televisiosarja)|Batman]]*, *[[Hämärän rajamailla]]* ja *[[Minä vakooja]]*. 1980- ja 1990-luvulla hän teki sivuosia näyttelijänä muiden ohjaajien elokuvissa.

Sarafian syntyi armenialaisille siirtolaisvanhemmille New Yorkissa 1930. Hän yritti opiskella oikeus- ja lääketiedettä heikoin tuloksin ja vaihtoi New Yorkin yliopiston elokuvakouluun, jossa hän menestyi hyvin. Korean sodan aikana hän toimi armeijan viestinnässä ja sai asemapaikakseen Kansas Cityn. Siellä hän tapasi vielä tuntemattoman elokuva-alan kollegan Robert Altmanin. Heistä tuli hyviä ystäviä ja sitten myös sukulaisia, kun Sarafian avioitui Altmanin sisaren Joanin kanssa.

Myös Sarafianin poika Deran Sarafian on toiminut elokuva-alalla tuottajana ja ohjaajana.

## Lähteet
Neodyymitrifluoridi

**Neodyymitrifluoridi** (NdF3) on neodyymin ja fluorin muodostama ioniyhdiste. Neodyymitrifluoridia käytetään teollisuudessa lähtöaineena metallisen neodyymin valmistuksessa.

Neodyymitrifluoridia valmistetaan perinteisesti neodyymitrikloridin ja vetyfluoridin välisellä reaktiolla. Reaktiossa syntyy kuitenkin samalla paljon hapanta suolahapon ja vetyfluoridin seosta, jota on hankalaa käsitellä.

Kiina tuottaa ison osa yleisille markkinoille tuotetusta neodyymitrifluoridista.

## Lähteet
Kuin tuhka tuuleen – kaikki levytykset 1966–1973

**Kuin tuhka tuuleen – kaikki levytykset 1966–1973** on Sammy Babitzinin kokoelma-albumi, joka julkaistiin 2006. Albumilla on kaksi levyä.

## Kappaleet

### CD 1

# Mennyt kesä
# Saanhan sinut takaisin
#Varjojen yö (käännös Jak To Dziewczyna)
#Ensimmäinen
#Taas on kevät (käännös Faul II Que Je T'Aime)
#Yhdentekevää
#Ei jäänyt mitään (käännös Avero Un Cuore)
#Jos minuutin saan ajastasi (käännös A Minute of Your Time)
#Pois tärkeys
#Sinutko saan (käännös Big Ship)
#Mrs. Robinson ft. Kirka (käännös Mrs. Robinson)
#Lilja, ruusu ja kirsikkapuu ft. Kirka (käännös Scarborough Fair)
#Kukat kauniit aamuin sulle toisin (käännös If I thought you'd ever change your mind)
#Paljon muuttuu
#Ensimmäinen (hitaampi versio) 

### '''CD 2'''
# Kuin tuhka tuuleen (Don't pull your love) 
# Paina puuta (It's raining roses)
# Daa-Da Daa-Da 
# Pienen pojan nukkeshow (käännös The young new mexican puppeteer)
# Autoileva joulupukki 
# Riviera 
# Pois mene rakkaani 
# Pikku- Kallen päivähuuli
#
SpaceX Starship integrated flight test 6

**SpaceX Starship integrated flight test 6** eli **IFT-6** oli Starshipin ja Super Heavyn kuudes yhteinen koelento. Lennon tavoitteena oli toistaa Super Heavyn talteenotto ja edistää Starshipin talteenottoa sitä vielä yrittämättä. Lento oli edellisten tapaan alikiertoratainen. Superheavy-kantoraketin laskeutuminen alustalle peruttiin varotoimenpiteenä ja se laskeutui Meksikonlahteen. Starship-alus laskeutui Intian valtamereen.

Alus palasi ilmakehään aiempaa jyrkemmässä kulmassa, millä testattiin siivekkeiden ohjauskyvyn rajoja. Lämpökilvessä testattiin uusia materiaaleja. Lämpökilvestä puuttui laattoja; varsinkin kohdista, joihin tulee myöhemmissä versioissa kiinniotto-osia. Lennolla käynnistettiin Raptor-moottori ensimmäisen kerran avaruuden tyhjiössä.

Laukaisutornin automaattinen diagnostiikka laukaisi raketin laskeutumisen keskeytyksen.  Viestintäyhteys torniin katkesi.

Laukaisu ajoitettiin siten, että alus laskeutui valoisaan aikaan. 

## Lennon vaiheet
30 minuutin laukaisuikkuna aukesi kello 22.00 UTC.

## Lähteet

## Aiheesta muualla
* Starship's Sixth Flight Test - SpaceX
Coralie Fargeat

**Coralie Fargeat** (s. 1976 Pariisi) on ranskalainen elokuvantekijä. Hänen ensimmäinen kokopitkä elokuva, *[[Revenge (vuoden 2017 elokuva)|Revenge]]*, sai ensi-iltansa vuonna 2017 ja palkittiin useilla elokuvajuhlilla. Hänen toinen elokuvansa, *[[The Substance]]*, sai maailmanensi-iltansa vuoden 2024 Cannesin elokuvajuhlilla ja kilpaili pääkilpailusarjassa, jossa se oli ehdolla parhaan elokuvan, Kultaisen palmun saajaksi. Elokuvajuhlilla Fargeat palkittiin parhaan käsikirjoituksen palkinnolla. Myöhemmin elokuvasta hän sai Oscar-ehdokkuuden parhaimmasta ohjauksesta sekä parhaimmasta käsikirjoituksesta vuoden 2025 Oscar-gaalassa. Lisäksi hän on ohjannut yhden jakson televisiosarjaan *[[The Sandman]]*.

Fargeatin elokuvat käsittelevät väkivaltaa humoristisin ottein ja sisältävät symboliikkaa. Hän on maininnut David Cronenbergin, John Carpenterin, David Lynchin, Michael Haneken sekä usean eteläkorealaisen elokuvantekijän suurimmiksi innoittajikseen.

## Palkinnot

* **Festival de Cannes 2024**: Paras käsikirjoitus (*The Substance*)
* **[[Critics’ Choice Movie Awards|Critics’ Choice Awards]] 2025**: Paras alkuperäiskäsikirjoitus (*The Substance*)

## Filmografia

## Lähteet

## Aiheesta muualla
*
Agía Marína (Akhaia)

**Agía Marína** () on Kreikan kylä, joka kuuluu hallinnollisesti Erýmanthoksen kuntaan, Akhaian alueyksikköön ja Länsi-Kreikan alueeseen. Kylän väkiluku on 26 (2021).

Agía Marínan kylä, joka tunnetaan myös nimellä *Áno Agía Marína* (Άνω Αγία Μαρίνα, ”Ylä- Agía Marína”), sijaitsee noin 42 kilometriä etelään Patraksen kaupungista. Se on rakennettu noin 418 metrin korkeuteen merenpinnasta laskettuna. Antiikin ajan Tritaian kaupunki sijaitsi nykyisen kylän lähellä.

Agía Marína muodostaa myös laajemman kyläyhdyskunnan (Δημοτική Κοινότητα Αγίας Μαρίνης, *Dimotikí Koinótita Agías Marínis*), johon kuuluu Áno Agía Marínan kylän lisäksi Káto Agía Marínan (Κάτω Αγία Μαρίνα, ”Ala- Agía Marína”) kylä. Koko yhdyskunnan väkiluku on 55 (2021).

## Lähteet
Farés

**Farés** (, ) on Kreikan kylä, joka kuuluu hallinnollisesti Erýmanthoksen kuntaan, Akhaian alueyksikköön ja Länsi-Kreikan alueeseen. Kylän väkiluku on 470 (2021).

Farésin kylä sijaitsee Peloponnesoksen niemimaan luoteisissa sisäosissa Peíros-joen eteläpuolella noin 22 kilometriä etelään Patraksen kaupungista. Se on rakennettu noin 141 metrin korkeuteen merenpinnasta laskettuna. Kylä on nimetty sen lähellä sijainneen antiikin aikaisen Farain kaupungin mukaan vuonna 1930. Nykyisen kylän aiempi nimi oli *Lalikósta* (Λαλικώστα). Kylän pääkirkko on omistettu Neitsyt Marian temppeliintuomiselle (*Eisódia tis Theotókou*).

Farés muodostaa myös laajemman kyläyhdyskunnan (Δημοτική Κοινότητα Φαρών, *Dimotikí Koinótita Farón*), johon kuuluu varsinaisen Farésin kylän lisäksi Prévedoksen kylä. Koko yhdyskunnan väkiluku on 500 (2021).

## Lähteet

## Aiheesta muualla
Lampíri

**Lampíri** (, ) on Kreikan kylä, joka kuuluu hallinnollisesti Aigiáleian kuntaan, Akhaian alueyksikköön ja Länsi-Kreikan alueeseen. Kylän väkiluku on 177 (2021).

Lampírin kylä sijaitsee Korintinlahden rannalla noin 18 kilometriä itäkoilliseen Patraksesta. Se on osa Zírian kyläyhdyskuntaa. Antiikin ajan Erineoksen kaupunki sijaitsi kylän lähellä. Nykyisen kylän nimi tulee alueen maat 1300-luvulla omistaneesta Gerardino de Lambrista.

## Lähteet

## Aiheesta muualla

* Λαμπίρι. Kylän verkkosivusto.
Mamousiá

**Mamousiá** () on Kreikan kylä, joka kuuluu hallinnollisesti Aigiáleian kuntaan, Akhaian alueyksikköön ja Länsi-Kreikan alueeseen. Kylän väkiluku on 127 (2021).

Mamousián kylä sijaitsee noin 57 kilometriä itäkaakkoon Patraksen kaupungista. Se on rakennettu noin 681 metrin korkeuteen merenpinnasta laskettuna. Antiikin ajan Keryneian kaupunki sijaitsi nykyisen kylän lähellä.

Mamousiá muodostaa myös laajemman kyläyhdyskunnan (Δημοτική Κοινότητα Μαμουσιάς, *Dimotikí Koinótita Mamousiás*), johon kuuluu varsinaisen Mamousián kylän lisäksi Dervénin kylä. Koko yhdyskunnan väkiluku on 195 (2021).

## Lähteet

## Aiheesta muualla
Pellíni

**Pellíni** () on Kreikan kylä, joka kuuluu hallinnollisesti Xylókastro-Evrostínan kuntaan, Korinthian alueyksikköön ja Peloponnesoksen alueeseen. Kylän väkiluku on 61 (2021).

Pellínin kylä sijaitsee noin 50 kilometriä länsiluoteeseen Kórinthoksen kaupungista. Pellíni muodostaa oman kyläyhdyskuntansa (Δημοτική Κοινότητα Πελλήνης, *Dimotikí Koinótita Pellínis*), johon ei kuulu muita asutuksia.

Antiikin aikana nykyisen kylän lähellä sijaitsi Pellenen kaupunki. Keskiajalla Georgios Gemistos Plethon mainitsee paikan nimellä *Kerkova* (Κέρκοβα), mikä on slaavilaista alkuperää ja tulee oletettavasti paikalla olleesta basilikakirkosta (< *tserkova*, ”kirkko”). Frankkivallan aikana paikalla oli linna.

Ensimmäinen maininta nykyisestä kylästä on vuodelta 1686. Sen aiempi nimi oli *Zoúgra* (Ζούγρα). Se nimettiin uudelleen antiikin aikaisen kaupungin mukaan vuonna 1930.

## Lähteet
Rizómylos

**Rizómylos** () on Kreikan kylä, joka kuuluu hallinnollisesti Aigiáleian kuntaan, Akhaian alueyksikköön ja Länsi-Kreikan alueeseen. Kylän väkiluku on 346 (2021).

Rizómyloksen kylä sijaitsee noin kahdeksan kilometriä kaakkoon Aígiosta, noin 46 kilometriä itään Patraksesta ja noin 1,5 kilometriä sisämaahan Korintinlahden etelärannasta. Se on rakennettu noin 17 metrin korkeuteen merenpinnasta laskettuna. Rizómylos muodostaa oman kyläyhdyskuntansa (Δημοτική Κοινότητα Ριζομύλου, *Dimotikí Koinótita Rizomýlou*), johon ei kuulu muita asutuksia. Antiikin ajan Heliken kaupunki sijaitsi nykyisen kylän lähellä.

## Lähteet

## Aiheesta muualla
Tsoukalaíika

**Tsoukalaíika** () on Kreikan kylä, joka kuuluu hallinnollisesti Patraksen kuntaan, Akhaian alueyksikköön ja Länsi-Kreikan alueeseen. Kylän väkiluku on 493 (2021).

Tsoukalaíikan kylä sijaitsee Patraksenlahden rannalla noin 14 kilometriä lounaaseen Patraksen kaupungista. Tsoukalaíika muodostaa oman kyläyhdyskuntansa (Δημοτική Κοινότητα Τσουκαλαιίκων, *Dimotikí Koinótita Tsoukalaiíkon*), johon ei kuulu muita asutuksia. 

Antiikin ajan Olenoksen kaupunki sijaitsi kylän lähellä. Nykyisen kylän edeltäjä oli kylä nimeltä *Tsoukalá* (Τσουκαλά), joka sijaitsi parin kilometrin päässä. Sen asukkaat siirtyivät vähitellen nykyiselle paikalle, ja alkuperäinen kylä autioitui.

## Lähteet
Zíria (Akhaia)

**Zíria** () on Kreikan kylä, joka kuuluu hallinnollisesti Aigiáleian kuntaan, Akhaian alueyksikköön ja Länsi-Kreikan alueeseen. Kylän väkiluku on 517 (2021).

Zírian kylä sijaitsee noin 30 kilometriä itäkoilliseen Patraksesta ja noin 1,5 kilometriä sisämaahan Korintinlahden etelärannasta. Zíria muodostaa myös laajemman kyläyhdyskunnan (Δημοτική Κοινότητα Ζήριας, *Dimotikí Koinótita Zírias*), johon kuuluvat varsinaisen Zírian kylän lisäksi kylät Áno Zíria, Lampíri ja Sarkounás. Koko yhdyskunnan väkiluku on 769 (2021).

## Lähteet
Káto Vlasía

**Káto Vlasía** () on Kreikan kylä, joka kuuluu hallinnollisesti Kalávrytan kuntaan, Akhaian alueyksikköön ja Länsi-Kreikan alueeseen. Kylän väkiluku on 61 (2021).

Káto Vlasían kylä sijaitsee Selinoúntas-joen lähellä noin 46 kilometriä eteläkaakkoon Patraksen kaupungista. Se on rakennettu noin 805 metrin korkeuteen merenpinnasta laskettuna. Antiikin ajan Leontionin kaupunki sijaitsi nykyisen kylän lähellä.

Káto Vlasía muodostaa myös laajemman kyläyhdyskunnan (Δημοτική Κοινότητα Κάτω Βλασίας, *Dimotikí Koinótita Káto Vlasías*), johon kuuluvat varsinaisen Káto Vlasían kylän lisäksi kylät Menychtaíika ja Metóchi sekä Pyhän Nikolaoksen luostari (*Moní Agíou Nikoláou Vlasías*). Koko yhdyskunnan väkiluku on 65 (2021).

## Lähteet
Koúmaris

**Koúmaris** () on Kreikan kylä, joka kuuluu hallinnollisesti Aigiáleian kuntaan, Akhaian alueyksikköön ja Länsi-Kreikan alueeseen. Kylän väkiluku on 206 (2021).

Koúmarisin kylä sijaitsee noin kuusi kilometriä lounaaseen Aígiosta ja Korintinlahden rannasta, ja noin 45 kilometriä itään Patraksesta. Se on rakennettu noin 255 metrin korkeuteen merenpinnasta laskettuna. Koúmaris muodostaa oman kyläyhdyskuntansa (Δημοτική Κοινότητα Κούμαρη, *Dimotikí Koinótita Koúmari*), johon ei kuulu muita asutuksia. Antiikin ajan Rhypesin eli Rhypain kaupunki sijaitsi nykyisen kylän lähellä.

## Lähteet
Mandalin kappeli

**Mandalin kappeli** () on Seljordin kunnassa Norjassa sijaitseva puinen pitkäkirkko vuodelta 1954.

## Lähteet

## Aiheesta muualla
Finnsnesin kirkko

**Finnsnesin kirkko** () on Senjan kunnassa Norjassa sijaitseva kivikirkko vuodelta 1979.

## Lähteet

## Aiheesta muualla
Lenvikin kirkko

**Lenvikin kirkko** () on Senjan kunnassa Norjassa sijaitseva puinen ristikirkko vuodelta 1879.

## Lähteet

## Aiheesta muualla
Ödåkra

**Ödåkra** on taajama Helsingborgin kunnassa Skånen läänissä samannimisessä historiallisessa maakunnassa Ruotsissa. Taajamassa oli 5&nbsp;807 asukasta vuonna 2021. Ödåkra sijaitsee Helsingborgin ja Göteborgin välisen rautatien varrella. Aiemmin Ödåkrassa oli alkoholitehdas.

## Lähteet

## Aiheesta muualla
Påarp

**Påarp** on taajama Helsingborgin kunnassa Skånen läänissä samannimisessä historiallisessa maakunnassa Ruotsissa. Taajamassa oli 5&nbsp;883 asukasta vuonna 2021. Påarp on pääosin 1960- ja 1970-rakennettu asuinalue.

## Tunnettuja henkilöitä
* Andreas Granqvist (s. 1985), jalkapalloilija

## Lähteet

## Aiheesta muualla
Surun pyyhit silmistäni (musikaali)

**Surun pyyhit silmistäni** on Matti Laineen käsikirjoittama musikaali, joka kertoo suomalaislaulaja Kirkasta. Esityksessä nähdään Kirkan elämään kuuluvia henkilöitä ja kuullaan hänen musiikkiaan.

Musikaalin ensi-ilta oli 2. helmikuuta 2017 Helsingin Linnanmäen Peacock-teatterissa. Ohjauksen oli tehnyt Kari Rentola, ja Kirkan roolissa vuorottelivat Kalle Lindroth ja Heikki Ranta. Musikaalissa esiintyivät myös esimeriksi Rauno Ahonen, Jon-Jon Geitel, Petrus Kähkönen, Kari Mattila ja Raili Raitala.

Niko Taskisen ohjaamana *Surun pyyhit silmistäni* sai ensi-iltansa 5. syyskuuta 2020 Kouvolan Teatterissa. Kirkaa näytteli Mikael Saari ja Sammy Babitzinia hänen veljensä Markus Waara. Esitykset alkoivat uudelleen lokakuussa 2024, jolloin Taskinen oli ohjannut uudelleen aiemmin koronapandemian jalkoihin jääneen esityksen.

Rovaniemen Teatteri alkoi esittää musikaalia Kirkan syntymäpäivänä 22. syyskuuta 2023, ja esitykset jatkuivat seuraavan vuoden alkuun. Musikaalin ohjasi Katriina Honkanen, ja Kirkaa näytteli Henrik Hammarberg. Rooleissa nähtiin myös muun muassa Markku Köngäs ja Siiri Partanen. Honkasen mukaan esityksellä haluttiin kunnioittaa Kirkan halua ja kykyä laulaa rockia.

## Lähteet

## Aiheesta muualla
* Helsingin Kaupunginteatterin trailer (Youtube)
* Rovaniemen Teatterin trailer (Youtube)
Kirill Babitzin -säätiö

**Kirill Babitzin -säätiö** oli suomalaislaulaja Kirkan (oik. Kirill Babitzin) perustama säätiö, jonka toiminnan tarkoituksena oli edistää, tukea ja kehittää musiikin koulutusta ja harrastusta. Sen tavoitteena oli myös musiikkikoulun perustaminen. Patentti- ja rekisterihallitus huomasi 2010-luvulla säätiön kirjanpidossa säätiölain vastaisia toimenpiteitä, ja Helsingin käräjäoikeus lakkautti säätiön joulukuussa 2018.

## Perustaminen ja toiminta
Kirill Babitzin perusti säätiön vuonna 2000 täyttäessään 50 vuotta, ja hänen elinaikanaan se toimitti päiväkoteihin äänentoistolaitteita ja musiikkivälineitä. Säätiö myös tuki taloudellisesti sellaisia henkilöitä ja yhteisöjä, joiden toiminta liittyi musiikin koulutukseen, musiikin harrastamiseen tai musiikkitaiteeseen taikka niiden tukemiseen. 

Babitzin kuoli vuonna 2007, minkä jälkeen säätiön puheenjohtajana työskenteli hänen leskensä Paula Nummela. Kirill Babitzin -säätiö toimi helmikuussa 2008 Helsingin Hartwall-areenalla esitetyn Kirka Babitzin Tribute -muistokonsertin virallisena järjestäjänä. Konsertin tuotot ilmoitettiin ohjattavan Kirill Babitzinin nimeä kantavan musiikkikoulun perustamiseen Helsingin Kruununhakaan.

Helsingin Savoy-teatterissa järjestettiin 14. helmikuuta 2010 Kirill Babitzinin säätiön ystävänpäiväkonsertti, jossa esiintyivät muun muassa Jippu, Koop Arponen, Pave Maijanen ja Pepe Willberg. Suunnitelmissa oli myös kirjan julkaiseminen.

## Epäselvyydet ja lakkauttaminen
Säätiön toiminta päättyi vuoteen 2010. Patentti- ja rekisterihallitus eli PRH puuttui lokakuussa 2015 säätiön toimintaan liittyviin epäselvyyksiin. Paula Nummela velvoitettiin uhkasakon nojalla toimittamaan puuttuneet selvitykset säätiön taloudesta tilikausilta 2013–2014. Tarkistuksissaan PRH huomasi myönnetyt lähipiirilainat ja kuinka ne poistettiin säätiön tilinpäätöksestä vuonna 2014. PRH päätti, että Nummelalle maksetaan takautuvasti kymmenen vuoden ajalta 800 euroa per vuosi palkkiota säätiön hallinnon pyörittämisestä. Tällä 8 000 euron palkkiolla kuitattiin tilinpäätöksessä Nummelan lainoja. Tilintarkastuslautakunta varoitti tammikuussa 2018 säätiön tilintarkastajia, jotka olivat sallineet menettelyn. Sen mukaan kyse oli kielletystä lähipiiritoimesta ja takautuvat palkkiot oli maksettu perusteetta.

Patentti- ja rekisterihallituksen vaatimuksesta Helsingin käräjäoikeus ilmoitti lakkauttavansa säätiön 5. joulukuuta 2018. Nummelaa vastaan nostettiin Helsingin käräjäoikeudessa kanne, jossa Kirill Babitzin -säätiö vaati häneltä lähes 10 000 euron verran varojen palauttamista. Kanteen mukaan Nummela oli vuosien ajan nostanut säätiöstä laittomia lähipiirilainoja, joita selvitysmiehen mukaan oli edelleen maksamatta. Toissijaisesti säätiö vaati samaa 9 746 euron suuruista summaa vahingonkorvauksena kahdelta säätiön hallitukseen kuuluneelta naiselta.

## Lähteet
*

### Viitteet
Gunnar Brusewitz

**Gunnar Brusewitz** (7. lokakuuta 1924 Ekerö – 10. heinäkuuta 2004) oli ruotsalainen kuvittaja. Hän piirsi *[[Stockholms-Tidningen]]iin* vuosina 1947–1960 ja kuvitti erityisesti luontoaiheisia kirjoja. Hänen tuotantonsa käsitti kuitenkin myös paljon muuta, kuten julisteita, postimerkkejä ja Nobelin kirjallisuuspalkinnon voittajalle annettavan kunniakirjan. Brusewitzin kollegan Anders Andersön mukaan aikoinaan oli tapana vitsailla, että Brusewitz kuvitti "kaiken paitsi puhelinluettelot".
## Lähteet

## Aiheesta muualla
Brusewitz

**Brusewitz** on seuraavien henkilöiden sukunimi:

* Axel Brusewitz (1881–1950), suomalaissyntyinen ruotsalainen valtiotieteilijä
* Gunnar Brusewitz (1924–2004), ruotsalainen kuvittaja
Johan Niclas Byström

**Johan Niclas Byström** (18. joulukuuta 1783 Filipstad – 13. maaliskuuta 1848 Rooma) oli ruotsalainen kuvanveistäjä. Hän opiskeli Kuninkaallisessa taideakatemiassa muun muassa Johan Tobias Sergelin johdolla ja asui vuodesta 1810 alkaen pääasiassa Roomassa. Byström haki innoitusta erityisesti antiikin mytologiasta. Hänen tunnetuin teoksensa on Carl Michael Bellmanin rintakuva Djurgårdenilla.
## Kuvia

Bellman av Byström.jpg|*Bellmansbysten* Djurgårdenilla.
Statue female with baby, Royal Palace, Stockholm.jpg|Junoa ja Herkulesta esittävä patsas Tukholman kuninkaanlinnassa.
Carolina Rediviva Linnaeus statue.jpg|Carl von Linné -patsas Uppsalan yliopistolla.
Carl Johan Adlercreutz, count, officer, and statesman, by Johan Niklas Bystroms. Marble. Nationalmuseum, Stockholm, Sweden.jpg|Carl Johan Adlercreutzin rintakuva Ruotsin kansallismuseossa.

## Lähteet

## Aiheesta muualla
Birger Ekeberg

**Birger Ekeberg** (1880–1968) oli ruotsalainen juristi ja poliitikko, joka toimi Ruotsin oikeusministerinä vuosina 1920–1921 ja 1923–1924 sekä Tukholman yliopiston oikeustieteen professorina 1907–1925. Ekeberg valittiin vuonna 1945 Ruotsin akatemian jäseneksi. Oikeusministerinä Ekeberg teki aloitteen kuolemanrangaistuksen poistamiseksi. Hän toimi myös valtamarsalkkana vuosina 1946–1959.
## Lähteet

## Aiheesta muualla
Ekeberg

**Ekeberg** on seuraavien ruotsalaisten henkilöiden sukunimi:

* Anders Gustaf Ekeberg (1767–1813), kemisti
* Birger Ekeberg (1880–1968), juristi ja poliitikko
Mustat enkelit (elokuva)

**Mustat enkelit** (*Tshernite angeli*) on Vălo Radevin käsikirjoittama ja ohjaama bulgarialainen draamaelokuva vuodelta 1970. Se perustuu Mitka Grăbtševan muistelmateokseen, jossa kerrotaan maanalaisten aktivistien taistelusta fasismia vastaan. Pääosia näyttelevät Stefan Danailov, Doroteja Tontševa, Josif Sărtšadžiev, Dobrinka Stankova ja Violeta Gindeva.

## Juoni
Elokuvassa kolme nuorukaista ja kolme nuorta naista muodostavat iskuryhmän toteuttamaan kansallisen vapautusrintaman päämajan käskyjä teloittaa kansan vihollisia.

## Vastaanotto
*Mustat enkelit* sai Bulgarian Kultainen ruusu -gaalassa viisi palkintoa sekä pääpalkinnot Karlovy Varyn ja Avellinon Laceno d’Oro -elokuvajuhlilla.

Elokuva esitettiin Suomen television ykköskanavalla joulukuussa 1972. *Helsingin Sanomien* Leena Järvenpää kirjoitti, että vaikka Radev kuvaa väkivaltaa ja sen vaikutusta nuoriin toteuttajiinsa, hän ei silti ihannoi terroria vaan näkee sen ainoana keinona taistelussa väkivallattoman mailman puolesta.

## Lähteet
Erik Juuranto

**Erik Valdemar Juuranto**, vuoteen 1940 **Johansson** (26. huhtikuuta 1900 Espoo – 30. joulukuuta 1960 Helsinki) oli suomalainen liikemies, ulkomaankaupan alan kehittäjä ja pääkonsuli. 

Juurannon vanhemmat olivat metsätyönjohtaja Anders Johan Johansson, vuoteen 1890 Kutilampi, ja Olga Sofia Grönlund. Hänen puolisonsa vuodesta 1920 oli Edla Alina Barck. Kirjailija Maria Berg oli heidän tyttärensä. Juuranto toimi ensin liikeapulaisena ja kauppamatkustajana. Flinckenberg & Leonhard Ab:n prokuristi Juuranto 1922–1929 ja johtaja 1930–1940. Yhtiön jakauduttua 1942 Juuranto oli siitä muodostetun Lejos-osakeyhtiön toimitusjohtaja 1942–1960. Hän toimi myös Kauko-huolinta Oy:n, Oy Santomo Ab:n, Ekotex Oy:n, Otto Lumme Oy:n, Silvanus Oy:n ja Oy Lejolex Ab:n johtokunnan puheenjohtajana. Helsingin agenttiyhdistyksen puheenjohtaja Juuranto oli 1942–1949 ja Ulkomaankaupan agenttiliiton puheenjohtaja 1942–1952. Hänellä oli myös useita muita luottamustehtäviä. Helsingin kaupunginvaltuustoon hänet valittiin vain vähän ennen kuolemaansa. Islannin ensimmäisenä kunniapääkonsulina Juuranto toimi Suomessa 1947–1960. 

## Lähteet
Juuranto

**Juuranto** on muun muassa seuraavien suomalaisten henkilöiden sukunimi:

*Erik Juuranto (vuoteen 1940 *Johansson*, 1900–1960), liikemies, ulkomaankaupan kehittäjä ja kunniapääkonsuli
*Maria Berg (o.s. *Juuranto*, 1923–2008), kirjailija, Erik Juurannon tytär

## Katso myös
* Juuranto-Yhtiöt, Erik Juurannon perustaman ja johtaman Lejos Oy:n emoyhtiö